ශ්‍රී ලංකාව වෙතින් ඉන්දියාව, මොසැම්බික් හා අප්‍රිකාවේ සාඕ ටෝමෝ කණ්ඩායම් පරාජය වූ අතර පතුගාලය වෙතින් ශ්‍රී ලංකාව පරාජයට පත් විය.ශ්‍රී ලංකා බීච් වොලිබෝල් ‘ඒ’ කණ්ඩායම නියෝජනය කරමින් සහභාගී වූ පුබුදු ඒකනායක හා අසංක ප්‍රදීප්, සාඕ ටෝමෝ පිල ලකුණු 21-11 හා 21-9ක් ලෙස පහසුවෙන් පරාජය කළ අතර ‘බී’ කණ්ඩායම නියෝජනය කළ ජූඩ් මහේෂ් පෙරේරා හා වසන්ත රත්නපාල සත්කාරක ඉන්දියාව 21-12 හා 21-16ක් ලෙස පහසුවෙන් පරාජය කළහ.ශ්‍රී ලංකා කාන්තා ‘බී’ කණ්ඩායම නියෝජනය කරමින් එක්වූ ආශා නිල්මිණී හා නිරෝෂා ලක්මිනී ගුණසිංහ ලකුණු 21-19 හා 21-19ක් ලෙස මොසැම්බික් පිල පරදවා තියුණු ජයක් ලබා ගත්හ.ශ්‍රී ලංකාවේ අංක එකේ බීච් වොලිබෝල් ක්‍රීඩිකාවන් ලෙස සහභාගීවූ ඩබ්ලිව්.ඩබ්ලිව්.නිල්මිනී හා ගීතිකා ලලනී ගුණවර්ධන ලකුණු 21-14 හා 21-14ක් ලෙස පෘතුගාලයට පරාජයවීම දිනයේ පෙරැළිකාර සිදුවීම ලෙස සැලකුණි.